Diari Oficial de la Generalitat Valenciana


Sumari del DOGV 2292, del 20-06-1994 (1994/831740)

RESOLUCIÓ de 16 de juny de 1994, de la Universitat de València, per la qual convoca beques per a la formació pràctica de postgraduats en matèria tributaria.
------------------------------------------------------------------------------------------------------------------------------------------------------------

### Dades del document

Número de DOGV
:   2292

Data del DOGV
:   20-06-1994

Secció del DOGV
:   ALTRES DISPOSICIONS

Número del document
:   1994/831740


Data del document
:   16-06-1994

Organisme emissor
:   Conselleria de Educació i Ciència

Tipus de document
:   Resolució

RESOLUCIÓ de 16 de juny de 1994, de la Universitat de València, per la qual convoca beques per a la formació pràctica de postgraduats en matèria tributària. [94/4161]  
La Universitat de València (Estudi General) convoca un total de 20 beques per a la formació pràctica de postgraduats en matèria tributària d'acord amb el conveni establit entre la Generalitat Valenciana i la Universitat de València, en compliment de l'Acord de 12 d'abril de 1994, del Consell de la Generalitat Valenciana.  
Característiques de les beques:  
1. Objecte  
Realització de pràctiques en matèria tributària, seguint el programa següent:  
La gestió en el conjunt dels tributs cedits per l'estat.  
- La informació al contribuent.  
- La declaració tributària.  
- La comprovació del valor.  
- La taxació pericial contradictòria.  
- La liquidació.  
- El procediment de notificació tributària.  
- El constrenyiment.  
- La recaptació.  
- Les funcions de registre.  
- Les actuacions prèvies a la comprovació i a la investigació tributària:  
a) confrontació de dades  
b) depuració  
c) requeriments  
- La prescripció tributària.  
2. Lloc  
Els becaris realitzaran les activitats que se'ls assigne a la dependència de la Conselleria d'Hisenda o a les oficines liquidadores, per tal d'assolir els objectius de pràctica professional i de formació en les àrees corresponents. Les pràctiques es realitzaran a la Comunitat Valenciana.  
3. Període de realització  
El període de durada de les pràctiques serà de sis mesos i la distribució de la concessió de beques serà de la forma següent:  
a) 10 beques per al període de l'1 de juliol de 1994 al 31 de desembre de 1994.  
b) 10 beques per al període de l'1 d'octubre de 1994 al 30 de març de 1995.  
El beneficiaris estaran obligats a lliurar als professors coordinadors que participen en la comissió, una memòria en la qual es justifique l'aprofitament de les pràctiques fetes.   
Aquesta memòria haurà de ser lliurada en un termini no superior als 15 dies posteriors a l'acabament del període de pràctiques.  
4. Dotació econòmica  
Les beques estaran dotades amb 360.000 pessetes, que inclouen totes les depeses i es finançaran sobre la base del conveni firmat entre la Generalitat Valenciana i la Universitat de València (Estudi General).  
La Universitat de València subscriurà una assegurança d'accidents i de responsabilitat civil, per tal de donar cobertura als becaris.  
5. Requisits  
Ser estudiant o postgraduat de la Universitat de València, segons la modalitat de beques:  
a) Estar en possessió de la Llicenciatura en Dret, Ciències Econòmiques, Ciències Empresarials, amb posterioritat a juny de 1993.  
b) Estudiant de l'últim curs de les carreres esmentades en la modalitat {REF a)}; és imprescindible per a obtenir la beca, estar en possessió de la titulació corresponent amb anterioritat a l'1 de novembre de 1994.  
6. Sol·licituds  
Les sol·licituds per als dos tipus de beques s'han de presentar a la plaça del Patriarca, núm. 4, entresol, abans de les 13.00 del dia 27 de juny de 1994, segons el model de l'annex I.  
Cal adjuntar a la sol·licitud el currículum, en el qual s'ha d'incloure l'expedient acadèmic,el títol de llicenciat (només en la modalitat a), fotocòpia del DNI i tot tipus de mèrits professionals que s'hi vulguen aportar.  
La presentació de sol·licituds implica l'acceptació de la totalitat del contingut de la convocatòria.  
7. Resolució  
Les beques es concediran per mitjà d'una resolució de la Universitat de València, a proposta d'una comissió formada per:  
- President: el vicerector d'Estudis.  
- Vocals: els coordinadors de les pràctiques de la Facultat de Dret i d'Econòmiques i Empresarials de la Unversitat de València.  
- Secretari: un representant de la fundació Universitat-Empresa de València.  
8. Seguiment  
Les incidències que es produesquen durant el període de durada de les beques seran resoltes per vicerector d'Estudis, que podrà revocar-les en el cas que els becaris incomplesquen les seues obligacions.  
València, 16 de juny de 1994  
ANNEX I  
Model de sol·licitud  
Primer cognom: ...  
Segon cognom: ...  
Nom: ...  
Data de naixement: ...  
Nacionalitat: ...  
DNI: ...  
Domicili: ...  
Població: ...  
Codi Postal: ...  
Telèfon: ...  
Llicenciat/ada en: ...  
Estudiant de: ...  
Mèrits al·legats: ...  
Vicerectorat d'Estudis de la Universitat de València